**Referat møte i Læringsmiljøutvalget**

**Tid: 30.09.2021 kl. 09:30-11:30**

Til stede:

Sara Adele Haugen - Utvalgsmedlem

Sandra Marie Hansen - Utvalgsmedlem

Daniel Paulsen - Utvalgsmedlem

Ann-Charlot Brandstorp - Nestleder

Margrethe Karijord Johnsen - Utvalgsmedlem

Sveinung Dale - Utvalgsmedlem

Tommy Payne - Møtesekretær

Forfall:

Christine Ruud - Leder

Annette Veberg Dahl - Utvalgsmedlem

Observatører:

Sarah Naomi Lunner (Studentleder)

Preben Reinaas Rotlid (Læringsmiljøkonsulent)

### Vedtakssak: Referat og saksliste 5 min

Forslag til vedtak:

A) Referat og saksliste ble godkjent. Kort informasjon om at Preben er fast observatør i utvalget frem til sommeren da han er i 60% vikariat som læringsmiljøkonsulent.

Vedtakssak: Planarbeid 2022 for faste utvalg - Innspill til høgskolens aktivitetsplan og budsjett 2022 v / Tommy 30 min

Planarbeidet for 2022 settes nå i gang, og vil for utvalgene i store trekk følge de samme prosesser som tidligere. For å legge grunnlag for styrets behandling av midler til utvalgene bes utvalgene fremme forslag til:

- Faglig aktivitet i utvalget med beskrivelse og budsjettforslag (for eksempel fagdager, gjennomføring av Forskningsdagene og kronikkskrivekurs)

- Stimuleringsmidler med beskrivelse og budsjettforslag (for eksempel midler til ansattmobilitet/lærerutveksling og studentutveksling)

- Strategiske satsingstiltak med beskrivelse og budsjettforslag – tidsavgrensede tiltak som skal bidra til kvalitetsforbedring/utvikling av en gitt virksomhet ved høgskolen

Utvalgene kan også fremme forslag til tiltak i Aktivitetsplanen der det ikke er behov for økonomiske ressurser. Det er viktig at alle tiltak er forankret i høgskolens strategiske plan og Utviklingsavtalen basert på en tydelig risikovurdering. Strategisk plan 2019 – 2022 og Utviklingsavtalen 2020 – 2022 følger vedlagt.

Strategisk plan ble gjennomgått og utvalget ønsker å spille inn forslag til å etablere et tiltak slik at saker knyttet til avvikssystemet Si ifra gjøres mer transparent enn slik det er i dag. Dette slik at studenter kan gjøre seg kjent med retting / tiltak knyttet til ulike avvik som studenter har meldt inn. Intensjonen er at studenter kan få økt kunnskap om forhold som tidligere. Dette for å stimulere til økt engasjement i utvikling av læringsmiljøet, samt å unngå duplisering av saker som omhandler samme avvik innenfor et begrenset tidsrom. Videre ble det fattet vedtak om budsjett / intern driftsramme for utvalget, se vedlegg *Planarbeid 2021 – faste utvalg*.

Se eget vedlegg Planarbeid – faste utvalg for detaljer.

Vedtakssak: Fagdag 2021 (i samarbeid med UKU?) v / Ann-Charlot 15 min

Kort diskusjon om tema og organisering for fagdag 2021, samt etablering av arbeidsgruppe som består av Ann-Charlot, Christine, Sandra og Preben. Arbeidsgruppen vil holde utvalget oppdatert i neste møte om endelig valg av tema. Det er allerede etablert dialog mellom Mats (studentrepresentant i UKU) og Christine for eventuelt samarbeid, hvor fagdag også bør avklares med blant annet tilretteleggingsgruppen og eventuelt SPUL for samarbeid / hindre duplisering.

Orienteringssak: Velkommen til Studentombudet Aina Karlstad v / Ann-Charlot 15 min

Utvalget ønsket nytt Studentombud velkommen til HiØ. Aina orienterte kort om seg selv og sin rolle som studentombud. Studentombud har ingen vedtak – eller beslutningsmyndighet ovenfor verken studenter eller institusjonen. Først og fremst en tilrettelegger og kan blant annet organisere møter eksempelvis ved konflikter. Har tett samarbeid med studentleder og rapporterer direkte til rektor / Styret. Vi orientere LMU jevnlig.

Pause 10 min

Orienteringssak: Evaluering av digitalt forkurs i studieteknikk v / Tommy 10 min

Resultater fra evaluering av kurset ble presentert. Kurset har oppnådd gode evalueringer. Se vedlegg for detaljer.

Orienteringssak: Evaluering av studiestart 2021 v / Tommy 30 min

Resultater fra Studiestartundersøkelsen 2021 ble presentert. Resultatene viser at studentene er mer tilfreds enn på tilsvarende variabler fra 2020. Se vedlegg for detaljer.

Orienteringssak: Oppstart av vernerunder for studenter / v Tommy 10 min

I henhold til Handlingsplan for universell utforming 2020 – 2024, skal LMU være en pådriver for gjennomføring og oppfølging av vernerunder for studenter knyttet til det fysiske læringsmiljøet. Leder og nestleder i utvalget jobber med rutiner for arbeidet som ønskes igangsatt innen høstens budsjettprosesser. Vaktmester og byggeier skal delta. Daniel ønsker å bidra i dette arbeidet.

Eventuelt

Margrethe orienterte om at høgskolen har tatt opp flere studenter med dårlige norskkunnskaper enn tidligere. En del av årsaken kan være knyttet til ny lov knyttet til lavere krav om norskkunnskaper fra 01.01.2021. Høgskolen må vurdere hvordan dette skal håndteres og eventuelle behov for tiltak.